GRADSKA KNJIŽNICA PAZIN

52000 PAZIN

ŠETALIŠTE PAZINSKE GIMNAZIJE 1

Šifra županije 18 Šifra grada 321

RKP: 43409

MB: 02315416

OIB: 72292768317

Razina: 21 Razdjel: 000 Šifra djelatnosti: 9101

Oznaka razdoblja: 2021-12

BILJEŠKE

UZ FINANCIJSKE IZVJEŠTAJE ZA 2021. GODINU

**Zakonski okvir sastavljanja financijskih izvještaja:**

- Zakon o proračunu (Narodne novine br.87/08, 136/12 i 15/15 )

-Pravilnik o proračunskom računovodstvu i računskom planu (Narodne novine br.124/2014.,115/2015.,87/20169.,84/2017. I 3/2018. )

- Pravilnik o financijskom izvještavanju u proračunskom računovodstvu (Narodne novine br. 3/15, 93/15, 135/15, 2/17 i 28/17 )

- Proračun Grada Pazina za 2021. godinu

- Odluka o izvršavanju proračuna Grada Pazina za 2021. godinu

- Financijski plan ustanove kao sastavni dio proračuna Grada Pazina

- Statut Gradske knjižnice Pazin

Gradska knjižnica Pazin je proračunski korisnik Grada Pazina.

**Sažetak djelokruga rada**

Narodne knjižnice mogu biti općinske, gradske ili županijske i kulturna su i informacijska središta za stanovnike područja u kojima djeluju. U obavljanju svojih zadaća narodne knjižnice surađuju i koordiniraju svoj rad međusobno i s drugim knjižnicama u sklopu hrvatskog knjižničnog sustava.

Gradska knjižnica Pazin je, prema usvojenim načinima podjela knjižnica, narodna knjižnica koja od 1. siječnja 2008. djeluje kao samostalna javna ustanova.

Knjižnica je smještena u Spomen domu i za korisnike je otvorena 52,30 sati tjedno, 6 dana u tjednu. Tijekom srpnja i kolovoza knjižnica je za korisnike otvorena 35 sati tjedno, 6 dana u tjednu. Bez obzira na ljetno i zimsko radno vrijeme knjižnica za korisnike uvijek radi subotom. Prema Standardu knjižnica bi za korisnike trebala biti otvorena najmanje šezdeset (60) sati tjedno.

Prema Standardu kojim se određuju minimalni uvjeti za obavljanje djelatnosti narodnih knjižnica, a na temelju Zakona o knjižnicama (“Narodne novine” br. 105/97., 5/98., 104/00 i 69/09.) te uvažavajući ciljeve i zadaće narodnih knjižnica utvrđene UNESCO-vim Manifestom za narodne knjižnice iz 1994. godine te prema mišljenju nadležne Matične službe, Gradska knjižnica Pazin svrstava se u VI. tip knjižnica što znači da obuhvaća područje do 10.000 stanovnika.

|  |  |
| --- | --- |
| ***Podjela knjižnica prema broju stanovnika i veličini područja (“Narodne novine” 58/99.)*** | |
| ***VII. tip*** | *za područje do 5.000 stanovnika* |
| ***VI. tip*** | *za područje od 5.000 do 10.000 stanovnika* |
| ***V. tip*** | *za područje od 10.000 do 20.000 stanovnika* |
| ***IV. tip*** | *za područje od 2.000 do 35.000 stanovnika* |
| ***III. tip*** | *za područje od 35.000 do 60.000 stanovnika* |
| ***II. tip*** | *za područje od 60.000 do 100.000 stanovnika* |
| ***I. tip*** | *za područje preko 100.000 stanovnika* |

Prema istom Standardu početni knjižnični fond treba biti 10.000 svezaka, a po stanovniku treba osigurati 3 knjige. U broju svezaka fond treba sadržavati 45% beletristike, 25% znanstvene i popularno-znanstvene literature, 27% literature za djecu i 3% priručne literature. Također bi trebalo, u odnosu na broj stanovnika, imati najmanje 10 naslova periodike.

|  |  |  |  |
| --- | --- | --- | --- |
| ***Knjižnični fond prema broju stanovnika i veličini područja (“Narodne novine” 58/99.)*** | | | |
| *tip knjižnice* | *br. knjiga po stanovniku* | *početni*  *fond* | *najmanji br. naslova periodike (časopisa)* |
| ***VII. tip*** | *3* | *5.000* | *5* |
| ***VI. tip*** | *3* | *10.000* | *10* |
| ***V. tip*** | *2,5* | *20.000* | *20* |
| ***IV. tip*** | *2* | *30.000* | *30* |
| ***III. tip*** | *2* | *50.000* | *40* |
| ***II. tip*** | *1,5* | *60.000* | *50 i 2 naslova strane periodike* |
| ***I. tip*** | *1,5* | *100.000* | *70 i 5 naslova strane periodike* |

Jedna od osnovnih djelatnosti narodne knjižnice je nabava knjižnične građe. Nabava se usklađuje sa strukturom postojećeg knjižnog fonda, Standardom za narodne knjižnice te interesom korisnika. Gradska knjižnica Pazin u brojem knjiga u knjižnom fondu zadovoljava propisane standarde.

Prilikom nabave posebno treba obratiti pažnju na obogaćivanje i razvijanje zavičajne zbirke (prati povijest, razvoj i kulturni život Pazina i Pazinštine). Nastavit će se s prikupljanjem i obradom knjižnične građe o topografiji, povijesnom, gospodarskom i kulturnom razvitku na području Pazinštine.

Zavičajna zbirka je uklopljena u opći fond, ali je fizički odvojena od općeg knjižnog fonda. Prilikom nabave publikacija za zavičajnu zbirku potrebno je definirati kriterije na osnovu kojih se određena građa uključuje u zbirku. To su:

* tema publikacije je Pazin i Pazinština, a objavljena je bilo u Republici Hrvatskoj bilo u inozemstvu;
* autor je porijeklom iz Pazina ili Pazinštine;
* autor nije porijeklom iz Pazina ili Pazinštine, ali je tu živio i značajno pridonio kulturi, povijesti itd. ovog kraja.

Djelatnost narodne knjižnice veoma je široka i osim nabave građe obuhvaća:

* stručnu obradu građe (Katalogizacija i inventarizacija publikacije, tj. unos svih bitnih podataka o publikaciji u računalo kako bi ona kasnije bila prepoznata kao rješenje informacijskog upita koji je postavio korisnik. U računalo se unose podaci o autorstvu, naslovu i podnaslovu, ilustratoru, uredniku, opsegu publikacije, bitne napomene i sl. sve u skladu s pravilima struke. Po završetku katalogizacije u računalo se unosi oznaka knjige inventara, dobavljač, cijena publikacije te knjiga dobiva inventarni broj.);
* klasificiranje knjižniče građe (prema UDK);
* tehničku obrada građe (Po završenoj stručnoj obradi izrađuju se bar-kodovi i signature za publikacije, pečatiraju se i ljepe datumnici na njih.);
* smještaj građe na police;
* čuvanje i zaštitu knjižnične građe;
* izradu biltena, kataloga i drugih informacijskih pomagala (Služe djelatnicima knjižnice i korisnicima kako bi lakše došli do željene i tražene informacije.);
* sudjelovanje u izradi skupnih kataloga i baza podataka;
* omogućavanje pristupačnosti knjižnične građe i informacija korisnicima;
* pomoć korisnicima pri izboru i korištenju građe, informacijskih pomagala i izvora;
* vođenje dokumentacije i statistike o građi;
* vođenje dokumentacije i statistike o korisnicima;
* vođenje dokumentacije i statistike o poslovanju;
* organiziranje i provođenje programa za sve građane.
* Knjižnica je javna ustanova - narodna knjižnica koja ostvaruje sljedeće djelatnosti:
* - nabavlja knjižničnu građu,
* - stručno obrađuje, čuva i štiti knjižničnu građu te provodi mjere zaštite knjižnične građe koja je kulturno dobro,
* - osigurava korištenje i posudbu knjižnične građe te protok informacija,

- omogućuje pristup knjižničnoj građi i informacijama prema potrebama i zahtjevima svojih korisnika, sukladno suvremenim znanstvenim spoznajama i pravilima struke,

- potiče korisnike i pomaže korisnicima pri izboru i korištenju knjižnične građe, informacijskih pomagala i izvora,

- izrađuje biltene, kataloge, bibliografije i druga informacijska pomagala,

- sudjeluje u izradi skupnih kataloga i baza podataka,

- vodi dokumentaciju o građi i korisnicima,

- povremeno organizira književne i druge kulturno-umjetničke programe,

- organizira i provodi novinsko-nakladničku djelatnost,

- može povremeno iznajmljivati prostor, prodavati umjetnine, knjige, audio-vizualnu građu,

- obavlja ostale poslove sukladno ovom Statutu.

**Zakonske i druge podloge na kojima se zasnivaju programi**

*Zakon o knjižnicama (“Narodne novine” br. 105/97., 5/98., 104/00 i 69/09.)*

Zakon o knjižnicama, NN 105/1997

Ispravak Zakona o knjižnicama, NN 5/1998

Zakon o izmjenama i dopunama Zakona o knjižnicama, NN 104/2000

Zakon o izmjenama i dopunama Zakona o knjižnicama, NN 69/2009

Standardi za narodne knjižnice u Republici Hrvatskoj, NN 58/1999

Gradska knjižnica Pazin nije obveznik plaćanja poreza na dodanu vrijednost.

Odgovorna osoba Knjižnice je ravnateljica Iva Ciceran, a odgovorna osoba za sastavljanje financijskih izvještaja je voditeljica financijsko računovodstvenih poslova u Pučkom otvorenom učilištu u Pazinu, koje vodi računovodstvene poslove za Gradsku knjižnicu Pazin, Vlasta Pernić.

**Bilješke uz obrazac. BILANCA**

Gradska knjižnica u tijeku 2021. godine nije davala instrumente plaćanja, založna prava – hipoteke niti jamstva koji uz ispunjenje određenih uvjeta, mogu postati obveza ili imovina. Isto tako nema sudskih sporova u tijeku.

**AOP 002 Nefinancijska imovina**

Ukupna nefinancijska imovina iznosi 859.301 kn s indeksom ostvarenja 118,3 u odnosu na proteklu godinu.

U 2021. godini nabavljena je knjižna građa u iznosu od 159.971 kn, ormari i police za knjige u iznosu od 77.550,00 kn, klima uređaji u iznosu od 58.750 kn te vanjske kućice za knjige u iznosu od 28.125 kn . Obračunat je ispravak vrijednosti u iznosu od 256.085 kn.

Provedena je korekcija rezultata tj. pokriće manjka prihoda od nefinancijske imovine viškom prihoda poslovanja a za nabavu knjižne građe i opreme u iznosu od 273.034 kn. Sredstva su dobivena od državnog, županijskog, gradskog, općinskih proračuna i donacija.

Podaci u bilanci iskazani su nakon obavezne korekcije rezultata sukladno čl. 82. Pravilnika o proračunskom računovodstvu.

**AOP 063 Financijska imovina**

Ukupna financijska imovina iznosi 17.407 kn s indeksom ostvarenja 10,3 u odnosu na proteklu godinu. U tijeku 2021. godine vršena su ulaganja u novu opremu za poboljšanje uvjeta rada te ulaganja u unutrašnje održavanje prostora što je razlog utroška većeg iznosa raspoloživih sredstava i manje vrijednosti financijske imovine na kraju godine u odnosu na proteklu.

Knjižnica nema svoj žiro račun već poslovanje obavlja preko jedinstvenog računa riznice Grada Pazina.

Potraživanja iznose 13.348 kn a odnose se na potraživanja za prihode iz proračuna ( vlastiti prihodi na žiro računu Grada Pazina ) u iznosu od 10.421 kn te na potraživanja za prihode od prodaje robe i usluga u iznosu od 2.927 kn.

**AOP 170 Obveze**

Ukupne obveze u iznosu od 80.971 kn odnose se na obveze za zaposlene za mjesec prosinac 2021. i obveze prema dobavljačima sa datumom 31.12.2021. Obveze su veće u odnosu na proteklu godinu za 67,0% zbog obračuna pomoći uslijed smrtnog slučaja roditelja koji se odnosi na 2021. godinu a isplaćen će biti u narednoj godini ( obveze za zaposlene veće za 28,3%). Obveze za materijalne rashode su također veće u odnosu na proteklu godinu za 379,5% zbog drugačijih uvjeta zakupnine prostora knjižnice nego ranije godine ( obveze se odnose na račune za prosinac 2021.).

**AOP 231 Vlastiti izvori**

Ukupni vlastiti izvori iznose 795.737 kn s indeksom ostvarenja od 93,9 u odnosu na proteklu godinu.

**AOP 239 Višak/manjak prihoda**

U tijeku 2021. g. provela se je korekcija rezultata zbog kapitalnih prijenosa sredstava kojima su financirane nabave nefinancijske imovine i zbog toga postoji odstupanje od iskazanih pozicija u obrascu PR-RAS i Bilance.

Podaci u bilanci iskazani su nakon obavezne korekcije rezultata sukladno čl. 82. Pravilnika o proračunskom računovodstvu te je iskazan manjak prihoda poslovanja u iznosu od 24.155 kn i manjak prihoda od nefinancijske imovine u iznosu od 44.297 kn. Temeljem navedenoga postoji odstupanje u odnosu na PR-RAS kako slijedi:

|  |  |  |  |  |
| --- | --- | --- | --- | --- |
| Konto | Pozicije na dan  31.12.2021.  Godine | PR-RAS | 1.Korekcija  Kapitalni prijenosi | Bilanca |
| 922110 | Višak prihoda poslovanja | 248.879 | -273.034 | -24.155 |
| 92212 | Manjak prihoda od nefinancijske imovine | 317.331 | +273.034 | -44.297 |
| 922 | Višak/manjak prihoda | -68.452 | 0 | -68.452 |

**Obrazloženje 1. korekcije rezultata zbog kapitalnih prijenosa:**

Tijekom 2021. godine evidentirani su na računima kapitalnih prijenosa sredstva u iznosu 273.034 kn koja su utrošena za nabavu dugotrajne nefinancijske imovine:

63622 Kapitalne pomoći iz državnog proračuna za nabavu knjižne građe i opremu – 145.000

63623 Kapitalne pomnoći iz općinskih proračuna za nabavu knjižne građe i opremu – 75.473

66321 Kapitalne donacije od fizičkih osoba za knjižnu građu – 1.011

66323 Kapitalne donacije od trgovačkih društava – 15.000

67121 Prihodi iz nadležnog proračuna za financiranje rashoda za nabavu nefinancijske imovine – 36.550

Provedena je korekcija rezultata na način da se za iznos od 273.034 kn zadužuje račun viška prihoda poslovanja, a odobrava račun manjka prihoda od nefinancijske imovine.

**Bilješke uz obrazac: PR-RAS**

**AOP 001 Prihodi poslovanja**

Prihodi poslovanja u 2021. godini iznose 1.171.810 kn s indeksom ostvarenja od 133,2 u odnosu na proteklu godinu.

**AOP 064 i 065 Tekuće i kapitalne pomoći proračunskim korisnicima iz proračuna koji im nije nadležan**

Prihodi se odnose na tekuće pomoći od državnog, županijskog i općinskih proračuna za redovnu i programsku djelatnost Knjižnice te kapitalne pomoći iz državnog i općinskih proračuna za nabavu nefinancijske imovine i to za nabavu knjižne građe i opreme za redovno poslovanje. Kapitalne pomoći imaju značajnije povećanje u tekućoj godini u odnosu na proteklu zbog nabave ormara i polica za knjige, vanjske kućice za knjige te klima uređaja.

**AOP 112 Ostali nespomenuti prihodi**

Podaci se odnose na prihode od članarine knjižnice, zakasnine , međuknjižnične posudbe i slične prihode koji se odnose na djelokrug rada Ustanove.

**AOP 120 i 122 Prihodi od prodaje proizvoda i pruženih usluga**

Podaci se odnose na prihode od popratnih djelatnosti u Knjižnici kao fotokopiranje, skeniranje, korištenje interneta i prodaju knjiga vlastitog izdanja.

**AOP 124 i 125 Tekuće i kapitalne donacije**

Podaci se odnose na donacije od trgovačkih društava i fizičkih osoba za nabavu nefinancijske imovine i programsku djelatnost.

**AOP 146 Rashodi poslovanja**

Rashodi poslovanja iznose 1.034.865 kn s indeksom ostvarenja 151,9 u odnosu na proteklu godinu.

**AOP 147 Rashodi za zaposlene**

Rashodi za zaposlene ostvareni su više u tekućoj godini zbog isplate naknade za smrt roditelja.

**AOP 158 Materijalni rashodi**

Materijalni rashodi iznose 550.948 kn s indeksom ostvarenja 246,5 u odnosu na proteklu godinu.

Povećanje je nastalo zbog obavljenih službenih putovanja i stručnog usavršavanja zaposlenika čega u protekloj godini nije bilo. Veće povećanje je i kod troškova energije te zakupnina i najamnina zbog ugovorenih drugačijih uvjeta zakupa poslovnog prostora Knjižnice. Uvećane su i usluge tekućeg i investicijskog održavanja zbog radova u prostoru. Rashodi koji se odnose na programsku djelatnost ( AOP 179 Intelektualne i osobne usluge, AOP182 Naknade troškova osobama izvan radnog odnosa ) ovise o količini obavljenih programskih djelatnosti.

**AOP 191 Financijski rashodi**

Rashodi su veći u odnosu na proteklu godinu zbog većih bankarskih usluga i usluga platnog prometa vezanih za fina e-paket.

**AOP 357 Rashodi za nabavu proizvedene dugotrajne imovine**

Rashodi za nabavu nefinancijske imovine bili su 324.397 kn od čega za nabavu uredske opreme i namještaja 77.550 kn, opreme za održavanje i zaštitu 58.750 kn, vanjskih kućica za knjige 28.125 kn a 159.971 kn na nabavu knjiga. Rashodi su financirani iz prihoda od državnog , županijskog, gradskog i općinskih proračuna te je za te prihode izvršena korekcija nefinancijskih prihoda.

**Bilješke uz obrazac: OBVEZE**

**AOP 001** Stanje obveza 01. siječnja 2021. iznosilo je 48.486 kn te su podmirene u siječnju 2021. prema rokovima dospijeća.

**AOP 038** Stanje obveza na kraju izvještajnog razdoblja iznosi 79.688 kn. Obveze se odnose na plaću za zaposlene za mjesec prosinac 2021. i obveze prema dobavljačima iz mjeseca prosinca tekuće godine. Sve obveze su nedospjele.

Obveze bilježe ukupno povećanje od 64,35% u odnosu na prethodnu godinu.

**Bilješke uz obrazac: P-VRIO**

**AOP 021 Proizvedena dugotrajna imovina**

U 2021. godini Knjižnica je imala promjene u obujmu proizvedene dugotrajne imovine u iznosu od 64.602 kn . Podatak se odnosi na otkupljenu i doniranu knjižnu građu od strane Ministarstva kulture RH i Županije Istarske.

Povećanje vrijednosti nefinancijske imovine evidentirano je na odgovarajućim kontima nefinancijske imovine razreda 0 ( nefinancijske imovina ) i razreda 9 ( izvori vlasništva ).

**Bilješke uz obrazac: RAS-funkcijski**

U obrascu RAS-funkcijski prikazani su rashodi koji se odnose na funkciju 08 i to 082 službe kulture.

Pazin, 31.01.2022.

* + osoba za kontaktiranje: Vlasta Pernić
  + broj telefona: 052 624 298
  + odgovorna osoba: Iva Ciceran

Osoba odgovorna za Ravnatelj:

vođenje računovodstva: Iva Ciceran

Vlasta Pernić